open-index/open-wikipedia-markdown huggingface dataset:
La Justicia (Vigo)

***La Justicia*** foi un periódico editado en Vigo entre 1902 e 1904.

## Historia e características 
Diario republicano que apareceu en 1902. A partir de 1903 fíxose cargo da dirección Emiliano Iglesias. Entre os seus colaboradores figurou José Quintas da Vila. Distinguiuse polas súas campañas a favor dos intereses agrícolas e económicos de Galicia e polo seu carácter anticaciquil.

## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
Willis Tower

A **Willis Tower** (coñecida antigamente como **Sears Tower**) é un rañaceos situado na intersección entre a Admas Street e a Rúa Wacker Oeste da cidade de Chicago, Illinois nos Estados Unidos. A súa altura é de 442 metros, pero acada 527 metros contando coas antenas.

No momento da súa inauguración, foi o rañaceos máis alto do mundo, ata a construción das Torres Petronas de Malaisia en 1998. É tamén o segundo rañaceos máis alto de América do Norte, só superado polo One World Trade Center de Nova York.

## Véxase tamén 
### Ligazóns externas 
* Sitio web oficial
*Sitio web do Chicago Skydeck
* Emporis.com - Willis Tower
* SkycraperPage.com – Willis Tower
Andrea

**Andrea** é un nome propio feminino galego. Esta forma escrita é común con outras linguas románicas e xermánicas. Provén do grego *Andréas*. O seu significado pode ser andreía 'virilidade, valor', unha redución cariñosa dalgún nome composto de andr 'home', 'varón' (como Andrócles, Andrómachos).

En xaneiro de 2023 existían 8.514 mulleres en Galicia co nome Andrea, cunha media de idade de 26,4 anos.

## Andrea noutras linguas 
* Alemán: Andrea
* Aragonés: Andreva / Andreua
* Bretón: Andrea
* Catalán: Andrea
* Castelán: Andresa / Andrea
* Éuscaro: Andere / Andrea
* Francés: Andrée
* Húngaro: Andrea
* Italiano: Andreina
* Portugués: Andresa / Andreia

## Notas 
## Véxase tamén 
### Outros artigos 
* André
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Eduardo Mosquera Montes

**Eduardo Mosquera Montes**, nado en Padrón o 7 de febreiro de 1850 e finado en Santiago de Compostela o 12 de abril de 1887, foi un avogado, catedrático e escritor galego.

## Traxectoria 
Fillo do xefe da Facenda Pública e político galego José Mosquera Pallares e de Vicenta Montes, estudou a carreira de Dereito na Universidade de Santiago.

Durante o Sexenio Democrático destacou como membro da *Academia de la Juventud Católica*, de Santiago, e coa Restauración foi un dos asinantes do denominado *Comité conservador alfonsino de Santiago* que deron a benvida ao novo réxime.

Foi membro da comisión organizadora dos Xogos Florais de Santiago, celebrados o 28 de xullo de 1875, baixo a presidencia de Antonio Casares, dentro da Sociedade Económica de Amigos do País e constituída o 22 de marzo. Xunto a el, formaban parte da devandita comisión o alcalde Andrés Tomás Bouza, os catedráticos Joaquín Díaz de Rábago e Francisco Romero Blanco, o futuro catedrático de Dereito Ramiro Rueda Neira, Pegerto Pardo Balmonte, José López Romero, Antonio Llamas, Pedro Pais Lapido, Manuel Bibiano Fernández e Manuel Pérez Santamarina.

O 20 de setembro de 1876 tomou posesión da praza de profesor auxiliar da Facultade de Dereito, que desenvolveu ata o 20 de agosto de 1880. Tempo despois obtivo por oposición o cargo de auxiliar gratuíto da mesma facultade, que desenvolveu desde o 10 de outubro de 1882, pasando pouco máis tarde a exercer a praza de profesor auxiliar desde o 20 de xullo de 1883. Cesou o 4 de xaneiro de 1887, posto que ao día seguinte tomou posesión por fin como catedrático numerario da materia de Dereito Mercantil «*de España e das principais nacións de Europa e América*» da Universidade de Santiago de Compostela.

Colaborou en *La Gacetilla de Santiago*, *El Diario de Santiago* e *El Porvenir* e fundou e dirixiu en Santiago de Compostela a *Revista Compostelana de Instrucción y Recreo* (1876 a 1877). Foi fundador e presidente da Academia Compostelana de Jurisprudencia. Publicou *Tratado de la sucesion testamentaria* en 1883.

## Vida persoal 
Casou con Isabel Amores Domínguez, coa que tivo a José, Ángel e Eduardo Mosquera Amores, este último falecido xusto oito días antes ca el. Foi irmán, entre outros, do avogado, xuíz e xornalista Antolín Mosquera Montes e do avogado e político Ramón Mosquera Montes, que foi alcalde de Santiago.

## Notas
Partly Cloudy

***Partly Cloudy*** é unha curtametraxe de animación de Pixar que foi estreada no 2009. Foi escrita e dirixida por Peter Sohn e producida por Kevin Reher. Foi emitida nos cines antes da estrea de *Up* e foi inclúido como contido especial no lanzamento en DVD e Blu-ray.

## Notas 
## Véxase tamén 
### Ligazóns externas 
* Sitio web oficial 
* *Partly Cloudy* na IMDb 
* *Partly Cloudy* na Big Cartoon DataBase
La Luna

***La Luna*** é unha curtametraxe de animación de Pixar que foi estreada no 2011.

## Voces 
* Krista Sheffler como Bambino (rapaz)
* Tony Fucile como Papà (pai)
* Phil Sheridan como Nonno (avó)

## Notas 
## Véxase tamén 
### Ligazóns externas 
* Sitio web oficial 
* *La Luna* na IMDb 
* *La Luna* en BCDb
The Blue Umbrella

***The Blue Umbrella*** é unha curtametraxe de animación de Pixar que foi estreada no 2013. Foi emitido nos cines xunto con *Monsters University*. A curta foi dirixida por Saschka Unseld, do departamento técnico de Pixar.

## Notas 
## Véxase tamén 
### Ligazóns externas 
* *The Blue Umbrella* na IMDb 
* *The Blue Umbrella* en BCDb
Presto (filme)

***Presto*** é unha curtametraxe de animación de Pixar que foi estreada no 2008. Emitiuse nos cines antes da estrea de *WALL-E*. A curta conta a historia dun mago que trata de representar un espectáculo cun coello pouco colaborativo. *Presto* foi dirixido polo veterano animador de Pixar Doug Sweetland, sendo o seu debut como director.

## Notas 
## Véxase tamén 
### Ligazóns externas 
* Sitio web oficial 
* *Presto* na IMDb 
* *Presto* na Big Cartoon DataBase
Símbolos lóxicos

En Lóxica empréganse un conxunto de **símbolos** para representar expresións lóxicas. Moitos destes símbolos aparecen tamén en expresións matemáticas.

## Lista de símbolos
## Notas
## Véxase tamén
### Outros artigos
* Símbolos matemáticos
* Fórmula lóxica
* Lóxica de clases
Diocese de Canterbury

**Diocese de Canterbury** pode referirse a:
*Na Igrexa de Inglaterra (Comuñón Anglicana):
****Diocese anglicana de Canterbury**.
*Na Igrexa Católica:
****Arquidiocese católica latina de Canterbury**, parte da Igrexa Latina.
Diocese de Londres

**Diocese de Londres** pode referirse a:
*Na Igrexa Católica:
** Eparquía católica ucraína de Londres, parte da Igrexa Católica Ucraína.
** Diocese católica latina de Londres, antiga sé da Igrexa Católica Latina no Reino Unido.
** Diocese católica latina de London, sé da Igrexa Católica Latina no Canadá.
*Na Igrexa Anglicana (Comuñón Anglicana):
** Diocese anglicana de Londres.
L-lactato deshidroxenase (citocromo)

A **L-lactato deshidroxenase (citocromo)** (número EC 1.1.2.3) é un encima que cataliza a reacción química reversible seguinte:

:L-lactato + 2 ferricitocromo c \rightleftharpoons piruvato + 2 ferrocitocromo c

Nos lévedos *Saccharomyces* en cada unha das subunidades deste encima tetramérico hai dous dominios que levan un grupo hemo e un grupo prostético FMN. O citocromo está nos residuos 1-99.

## Notas 
## Véxase tamén 
### Outros artigos 
* L-lactato deshidroxenase
* D-lactato deshidroxenase (citrocromo)
* D-lactato deshidroxenase

### Bibliografía 
* 
* 
*
D-lactato deshidroxenase (citrocromo)

A **D-lactato deshidroxenase (citocromo)** (número EC 1.1.2.4) é un encima que cataliza a seguinte reacción química reversible:

D-lactato + 2 ferricitocromo c  piruvato + 2 ferrocitocromo c

Este encima pertence á clase das oxidorredutases, especificamente os que actúan sobre o grupo CH-OH do doante cun citocromo como aceptor. O nome sistemático deste encima é **(D)-lactato:ferricitocromo-c 2-oxidorredutase**. Outros nomes comúns que se lle dan son D-lactato (citocromo) deshidroxenase, D-(-)-lactato deshidroxenase dependente de citocromo, D-lactato-cytochrome c redutase, e D-(-)-láctico citocromo c redutase. Este encima participa no metabolismo do piruvato. Emprega un cofactor, o FAD. Este tipo de encima aparece en animais, fungos, bacterias e recentemente foi atopado en plantas.
. Crese que é importante para a detoxificación do metilglioxal por medio da ruta da glioxilase.

## Notas 
## Véxase tamén 
### Outros artigos 
* L-lactato deshidroxenase
* L-lactato deshidroxenase (citocromo)
* D-lactato deshidroxenase
* Citocromo c

### Bibliografía 
* 
* 
* 
* Boyer, P.D., Lardy, H. e Myrback, K. (Eds.), The Enzymes, 2nd ed., vol. 7, Academic Press, Nova York, 1963, p.&nbsp;557-565.
David Pérez Mandado

**Juan David Pérez Mandado**, finado en 1897, foi un mestre e escritor galego.

## Traxectoria 
Mestre, exerceu en Cambados. Foi director de *La Antorcha Marinera* de Pontevedra (1892). Escribiu de varias obras didácticas.

## Obras 
* *Breves nociones de gramática filosófica española*, 1896 (publicado en folletín en *El Noticiero Gallego*).
D-lactato deshidroxenase

A **D-lactato deshidroxenase** (número EC 1.1.1.28) é un encima que cataliza a seguinte reacción reversible:

piruvato + NADH + H+  D-lactato + NAD+

O seu nome sistemático é **(R)-lactato:NAD+ oxidorredutase**. Outros nomes que recibe son: D-ácido láctico deshidroxenase, D-LDH, D-láctico deshidroxenase. Existe en eucariotas e procariotas.

En *Lactobacillus bulgaricus* o encima ten dúas subunidades iguais de 332 aminoácidos e durante o peche do dominio do centro activo un grupo de residuos de aminoácidos hidrofóbicos rodea o grupo metilo do piruvato, e a especificidade do substrato depende de polo menos tres destes residuos.
miniatura|esquerda|Reacción da D-LDH.

Na D-lactato deshidroxenase de *Escherichia coli* existe un dominio de unión á membrana. Este consta dunha grande folla beta de sete cadeas antiparalelas flanqueada a ambos os lados por hélices alfa. Permite a asociación a membranas.

## Notas 
## Véxase tamén 
### Outros artigos 
* L-lactato deshidroxenase
* L-lactato deshidroxenase (citocromo)
* D-lactato deshidroxenase (citrocromo)
Unión Demócrata Independente

A **Unión Demócrata Independiente** (**UDI**) é un partido político chileno de dereita. O partido foi fondado no 24 de setembro de 1983 como un movemento político por o seu principal precursor chamado Xaime Guzmán, un avogado, político e un profesor universitario, quen establece os cimentos das políticas clave do réxime militar do país e tamén foi senador desde 1990 ata o seu asasinato no 1 de abril de 1991 pola Fronte Patriótica Manuel Rodríguez. As súas orixes remóntanse ao movemento ideolóxico gremial nacido na Pontificia Universidade Católica de Chile no ano 1966, o partido caracterízase por fomentar a independencia e a despolitización dos corpos intermedios da sociedade do país. A UDI, en conxunto coa Renovación Nacional e outros movementos pequenos, conforman unha coalición dos partidos de dereita chamada *Coalición por el Cambio*, que é o sucesor da *Alianza por Chile* e subiu ao poder en marzo de 2010, tras a vitoria das eleccións presidenciais realizada en xaneiro de 2010. O partido é no presente o maior partido político no Congreso do país. O presidente do partido é Patricio Melero.

## Candidatos presidenciais 
Lista dos candidatos presidenciais apoiados pola UDI.

*1988 plebiscito: "Si" (perdida)
*1989: Hernán Büchi (perdida)
*1993: Arturo Alessandri Besa (perdida)
*1999: Xoaquín Lavín (perdida)
*2005: Xoaquín Lavín (perdida)
*2009: Sebastián Piñera (gañada)
*2013: Evelyn Matthei (perdida)

## Logotipos do partido 

Ficheiro:Logo Udi 1983 1989.png|1983-1989
Ficheiro:Udi logo 1989 to 2005.svg|1989-2005
Ficheiro:Udi.png|2005-2016
Ficheiro:UDI 2016.png|Dende 2016

## Notas 
## Véxase tamén 
### Ligazóns externas 
* O sitio web oficial do partido
Solbeira, A Manchica, A Merca

** Solbeira ** é un lugar da parroquia da Manchica no concello ourensán da Merca na comarca da Terra de Celanova. Segundo o INE e o IGE en 2012 tiña 82 habitantes (33 homes e 49 mulleres).

## Patrimonio
Capela de San Miguel.

## Lugares e parroquias 
### Lugares da Merca 
### Parroquias da Merca 
## Notas
As Pías

O topónimo **As Pías** pode referirse a:

;En Galiza
***As Pías**, lugar da parroquia de Dumbría, no concello de Dumbría;
***As Pías**, lugar da parroquia de Perlío, no concello de Fene;
***As Pías**, lugar da parroquia da Manchica, no concello de Merca;
***As Pías**, lugar da parroquia de Tortoreos, no concello das Neves;
***As Pías**, lugar da parroquia de Vilameá de Ramirás, no concello de Ramirás;
***O Marco das Pías**, lugar da parroquia de Codesoso, no concello de Sobrado.

## Véxase tamén
### Outros artigos
***As Rías**, lugar da parroquia de Laxe, no concello de Laxe;
***Ponte das Pías**, sobre a ría de Ferrol, entre os concellos de Fene e Ferrol.
Partido Socialista de Chile

O **Partido Socialista de Chile** (**PS**) é un partido político chileno de esquerda democrática. O partido é parte da *Concertación de Partidos por la Democracia* e agora tamén é parte da *Nueva Mayoría*. Tras as eleccións de 2005, o seu bloque parlamentario está composto de 15 deputados e oito senadores. O presidente do partido é Osvaldo Andrade. O PS foi o partido do presidente Salvador Allende, quen foi un dos seus fundadores en 19 de abril de 1933. No ano 1969, consegue entrar inicialmente na coalición de centro esquerda da Unidade Popular. Despois do golpe militar de 1973, o partido foi prohibido xunto con todos os outros partidos políticos, e foi dividido en varios grupos que non volven xuntos ata a restauración da democracia no ano 1990. Desde a restauración da democracia, constitúe a coalición de centro esquerda entre os socialistas e o *Partido Demócrata Cristiano de Chile*, formando a *Concertación* que gobernou o país desde 1990 ata 2010.

## Notas 
## Véxase tamén 
### Ligazóns externas 
* O sitio web oficial do partido
Emilio Villelga Rodríguez

**Emilio Antonio Villelga Rodríguez**, nado en Santiago de Compostela o 27 de outubro de 1846 e finado na mesma cidade o 23 de xuño de 1934, foi un sacerdote, teólogo e xornalista galego.

## Traxectoria 
Cursou estudos de profesor mercantil na Coruña e despois fixo o bacharelato en Santiago de Compostela. Ingresou no Seminario de Compostela, fíxose doutor en Teoloxía e foi profesor do Seminario. Foi profesor de grego, hebreo e alemán no Instituto de Santiago e cara a 1900 foi profesor de Relixión e Moral na Escola Normal Superior de Santiago.

Viaxou por varios países de Europa. Foi redactor de *El Porvenir*, dirixiu *Galicia Católica* e colaborou en *La Revista Popular* e *El Requeté*. Participou nos Xogos florais de Pontevedra o 18 de agosto de 1887 co texto *Unha festa en Louxo*.

Beneficiario da Catedral de Santiago de Compostela, foi elixido correspondente da Real Academia Galega o 2 de abril de 1907.

## Obras 
* *Continuación de los apuntes. Pequeñas conferencias dadas en la Juventud Católica*, 1882.
* *Apuntes filosófico-religiosos. Estudio psicológico*, 1883.
* *Discurso inaugural del curso académico de 1885 a 1886 en el Seminario Central Compostelano*, 1885.
* *El ángel de las escuelas*, 1885.
* *Estudios de apologética general acomodada á las necesidades*, 1887.
* *La libertad de pensamiento dentro del dogma*, 1888.
* *Discurso de apertura de curso, año de 1895-1896*, 1895.
* *Curso elemental de Apologética contemporánea*, 1902.
* *Minúsculas (Año Santo de 1909)*, 1910. Prólogo de Antonio Rey Soto.

### Traducións 
* *Los dogmas del credo* de Mons. Bougaud, 1904.
* *El dolor* de Mons. Bougaud, 1913.

## Notas 
## Véxase tamén 
### Bibliografía 
* 
*
Alfa-cetoglutarato deshidroxenase

::*Para o complexo encimático completo do mesmo nome que intervén no ciclo do ácido cítrico ver complexo da alfa-cetoglutarato deshidroxenase.*
miniatura|dereita|Oxoglutarato (alfa-cetoglutarato) deshidroxenase (lipoamida). .
A **alfa-cetoglutarato deshidroxenase** ou **2-oxoglutarato deshidroxenase compoñente E1, mitocondrial** (número EC 1.2.4.2) é un dos tres encimas que forman parte do complexo da alfa-cetoglutarato deshidroxenase, que intervén no ciclo do ácido cítrico. Nos humanos esta unidade encimática está codificada no xene ***OGDH*** do cromosoma 7. O xene contén 32 exóns e carece das típicas caixas TATA ou CAAT na rexión que flanquea a rexión 5'.

## Función 
O xene OGDH codifica a subunidade E1 do complexo da alfa-cetoglutarato deshidroxenase que realiza a primeira das reaccións do complexo, na que se produce unha descarboxilación con liberación de CO2. Nas outras unidades encimáticas do complexo ten lugar a formación de succinil-CoA e NADH, que, xunto co CO2, son os produtos finais desta reacción do ciclo do ácido cítrico. A proteína está localizada na matriz mitocondrial e utiliza o cofactor pirofosfato de tiamina.

## Importancia médica 
Unha deficiencia conxénita na actividade da alfa-cetoglutarato deshidroxenase crese que produce hipotonía, acidose metabólica, e hiperlactatemia.

## Notas 
## Véxase tamén 
### Bibliografía 
* 
* 
* 
* 
* 
* 
* 
* 
* 
* 
*
La Unión Nacional

***La Unión Nacional*** foi un xornal editado en Pontevedra entre 1900 e 1901.

## Historia e características 
Subtitulado *Diario de Pontevedra*, apareceu o 2 de abril de 1900. Dirixido por Juan Manuel Rodríguez de Cea. Portavoz do movemento republicano de Pontevedra, o seu administrador era Joaquín Poza Cobas. Foi o seu redactor Severino Pérez Vázquez e entre os seus colaboradores figurou Adolfo Lahorra. Cesou a súa publicación non antes de marzo de 1901.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
### Ligazóns externas 
* Ficha na Hemeroteca da Deputación de Pontevedra
La Antorcha Marinera

***La Antorcha Marinera*** foi un semanario editado en Pontevedra entre 1892 e 1893.

## Historia e características 
Apareceu en decembro de 1892. O seu director, propietario e único redactor era Juan David Pérez Mandado. Naceu coa pretensión de dar a coñecer as posibilidades turísticas das rías galegas. Cesou a súa publicación ao pouco tempo.

## Véxase tamén 
### Bibliografía 
* 

*
Caixa TATA

A **caixa TATA** (tamén chamada ***TATA box*** ou **caixa de Goldberg-Hogness**) é unha secuencia de ADN (elemento regulador en cis) que se encontra na rexión promotora dos xenes de eucariotas e arqueas. Aproximadamente o 24% dos xenes humanos conteñen unha caixa TATA na parte central (*core*) do seu promotor.

A caixa TATA considérase que é a secuencia promotora central, e constitúe o sitio de unión do factor de transcrición xeral ou de histonas (a unión do factor de transcrición bloquea a unión alí dunha histona e viceversa) e está implicado nos procesos de transcrición da ARN polimerase.

## Funcionamento 
A caixa TATA ten unha secuencia de ADN central, que é 5'-TATAAA-3' ou unha variante, que xeralmente vai seguida por tres ou máis bases de adenina. Xeralmente está localizada 25 pares de bases en dirección *corrente arriba* do sitio de inicio da transcrición. A secuencia crese que variou pouco no decurso da evolución, e posiblemente se orixinou nun primitivo organismo eucariótico.

Á caixa TATA únese normalmente a proteína de unión á TATA (TBP, *TATA binding protein*) durante o proceso da transcrición, o cal fai que o ADN se desenrole, e dobre uns 80°. A secuencia rica en AT facilita un desenrolamento doado (debido á menor forza das interaccións entre as bases A e T en comparación coas G e C). A TBP é unha proteína pouco usual porque se une ao suco menor do ADN e faino por medio dunha folla β.

A caixa TATA atópase xeralmente no sitio onde se une a ARN polimerase II. Primeiro, únese o factor de transcrición TFIID á caixa TATA, o que vai seguido da unión de TFIIA á parte situada *augas arriba* de TFIID. O TFIIB pode despois unirse á parte situada *augas abaixo* de TFIID. A polimerase pode despois recoñecer este complexo multiproteico e unirse a el, xunto con outros varios factores de transcrición como TFIIF, TFIIE e TFIIH. Entón, a transcrición pode comezar, e a polimerase móvese ao longo da febra de ADN, deixando a TFIID e TFIIA, que permanecen unidos á caixa TATA. Estes poden despois facilitar a unión de máis moléculas de ARN polimerase II.

Este conxunto formado pola ARN polimerase II e varios factores de transcrición coñécese como complexo transcricional basal (BTC). Neste estado, o complexo só pode producir un nivel baixo de transcrición. Para que se incrementen os niveis de transcrición, o BTC debe ser estimulado por outros factores, como por exemplo rexións do ADN adicionais estimulantes como a caixa CAAT.

En realidade, a maioría dos xenes carecen de caixa TATA Un estudo anterior de ~1.000 xenes atopou que o 32% dos promotores tiñan caixa TATA.

## Notas 
## Véxase tamén 
### Outros artigos 
* Caixa de Pribnow
* Elemento iniciador
* Caixa CCAAT
* Caixa GC
José Varela Cadaval

miniatura|250px|Pazo de Ramirás en Santiago de Compostela.
**José Varela-Cadaval Fernández-de Tejada**, I conde de Ramirás, nado en Tui o 22 de outubro de 1817 e finado en Santiago de Compostela o 3 de decembro de 1885, foi un político galego.

## Traxectoria 
Foi varias veces alcalde de Santiago de Compostela, e concelleiro tamén dende 1852 e Primeiro Tenente de Alcalde en 1875. Foi deputado a Cortes por Pontevedra en 1867.

## Recoñecementos 
Por Real decreto de 5 de xullo de 1875 Afonso XII concedeulle o título de conde de Ramirás.
## Vida persoal 
Casou coa súa curmá María del Socorro Bermúdez Acevedo, coa que tivo unha filla, María del Carmen Varela Bermúdez. En Santiago de Compostela construíu a súa casa-palacio no soar no que anteriormente se situaba o Colexio dos Irlandeses.
Condado de Ramirás

miniatura|225px|Pazo de Ramirás en Santiago de Compostela.
O **condado de Ramirás** é un título nobiliario outorgado ao deputado en Cortes José Varela Cadaval por Afonso XII, mediante Real Decreto de 5 de xullo de 1875.

## Condes de Ramirás
*I: José Varela Cadaval (1875-1885)
*II: María del Carmen Varela Bermúdez (1886-1927)
*III: Alfonso Bermúdez Varela (1927-1936)
*IV: José Manuel Bermúdez Rodríguez (1953-1994)
*V: Alfonso Bermúdez Urzaiz 1994 -

## Notas 
## Véxase tamén 
### Bibliografía 
*RAMIRANES, Condado de, en Gran Enciclopedia Galega
María del Carmen Varela Bermúdez

**María del Carmen Varela Bermúdez**, II condesa de Ramirás, finada en Madrid o 15 de novembro de 1927, foi unha aristócrata galega.

## Traxectoria 
Filla de José Varela Cadaval, á súa morte sucedeuno no título por Real carta de sucesión do 14 de xuño de 1886. Casou co seu curmán José María Bermúdez de la Puente. O fillo máis vello, Alfonso Bermúdez Varela, herdou o condado de Ramiranes, e o segundo, José María, foi conde de Castelo.
A forza do cariño

***A forza do cariño*** (en versión orixinal inglesa ***Terms of Endearment***) é un filme estadounidense dirixido, producido e escrito por James L. Brooks que se estreou en 1983. É unha adaptación da novela de Larry McMurtry, e está protagonizada por Shirley MacLaine, Debra Winger, Jack Nicholson, Danny DeVito, Jeff Daniels e John Lithgow. A historia abrangue 30 anos da relación entre Aurora Greenway (MacLaine) e a súa filla Emma (Winger).

O filme recibiu 11 nomeamentos ós Premios Oscar e gañou cinco. Brooks gañou o premio polo mellor filme, mellor director e mellor guión adaptado, mentres que MacLaine gañou o Oscar á mellor actriz e Nicholson gañou o Oscar ó mellor actor secundario. Ademais, gañou catro Globos de Ouro.

## Sinopse 
Aurora (Shirley MacLaine) e Emma (Debra Winger) son unha nai e unha filla moi unidas, pero con puntos de vista moi distintos sobre a vida. Aurora, que está viúva, é unha muller temperamental pero de bo corazón, e Emma é unha moza rebelde que está desexando saír de casa e independizarse; o malo é que para conseguilo segue o camiño máis convencional: casar. Pola súa parte, Aurora ten un romance cun exastronauta (Jack Nicholson). A través dos anos, nai e filla intentan sempre buscar o mellor xeito de soportarse e atopar a felicidade.

## Personaxes 
* Shirley MacLaine como Aurora Greenway
* Debra Winger como Emma Greenway Horton
* Jack Nicholson como Garrett Breedlove
* Danny DeVito como Vernon Dahlart
* Jeff Daniels como Flap Horton
* John Lithgow como Sam Burns
* Lisa Hart Caroll como Patsy Clark
* Betty R. King como Rosie Dunlop
* Huckleberry Fox como Ted "Teddy" Horton
* Troy Bishop como Tom "Tommy" Horton
* Shane Serwin como Tom "Tommy" Horton de cativo
* Megan Morris como Melanie Horton
* Tara Yeakey como Melanie Horton de bebé
* Edward Johnson como Norman Bennett
* Jennifer Josey como Emma Greenway de nena
* Kate Charleson como Janice
* Tom Wees como Dr. Budge
* Paul Menzel como Dr. Maise
* F. William Parker como Doutor

## Galardóns e nomeamentos 
* 1983: 5 Oscars: mellor filme, director, actriz (Shirley MacLaine), actor secundario (Jack Nicholson) e guión adaptado.
* 1983: 4 Globos de Ouro, incluíndo mellor filme - Drama. 6 nomeamentos.
* 1983: National Board of Review: Mellor filme (ex-aequo).
* 1983: Círculo de críticos de Nova York: Mellor filme, mellor actriz e mellor actor secundario.
* 1983: Premios David di Donatello: Mellor actriz estranxeira (Shirley MacLaine).

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
José Bermúdez de la Puente

[dereita|miniatura|Necrolóxica en *[Gaceta de Galicia*.]]

**José María Bermúdez de la Puente Acevedo**, nado na Coruña o 22 de xullo de 1849 e finado en Palencia o 16 de agosto de 1905, foi un avogado, xornalista e político galego.
## Traxectoria 
Fillo de Ramón María Bermúdez Acevedo. Estudou Dereito na Universidade de Santiago de Compostela, licenciándose en 1873. Membro da Real Sociedade Económica del País. Foi director de *El Anunciador* en 1888. Foi gobernador civil de Cáceres (1892), Toledo (1895), Guipúscoa e Palencia (1905). Finou en Palencia o 16 de agosto de 1905.

## Recoñecementos 
* Cabaleiro da Lexión de Honra francesa.
* Gran Cruz da Orden Americana de Isabel A Católica.
* Gran Cruz de Tokeito da China.
* Gran Cruz de Tacoba de Serbia.

## Vida persoal 
Casou con María del Carmen Varela Bermúdez, condesa de Ramirás, e foi pai de Alfonso e José Bermúdez de la Puente Varela.

## Notas
Selección de fútbol de Irán

A **selección de fútbol de Irán** (en persa: تیم ملی فوتبال ایران, *Tīm-e Melli-e Fūtbāl-e Mardān-e Īrān*) é o equipo representativo de Irán en diferentes competicións internacionais de fútbol. Está controlada pola Federación de Fútbol de Irán (فدراسیون فوتبال جمهوری اسلامی ایران‎, *Fedrāsion-e Futbāll-e Irān*), afiliada á Confederación Asiática de Fútbol (AFC) e á UEFA. Os seus maiores éxitos son tres Copas Asiáticas, conseguidas en 1968, 1972 e 1976; e cinco participacións na Copa do Mundo (, , ,  e ).

## Notas 
## Véxase tamén 
### Ligazóns externas 
*Páxina web oficial da Federación de Fútbol de Irán
Heliodoro Cid

**Heliodoro Cid Rozo**, nado en Pontevedra en 1831 e finado na mesma cidade o 31 de marzo de 1888, foi un xornalista e escritor galego.

## Traxectoria 
[miniatura|page=242|*[Álbum de la Caridad*.]]
Colaborou nos periódicos pontevedreses *El País* (1857), *La Perseverancia* (1859) e *El Esquilón* (1861). Marchou a Lugo onde foi redactor e logo director de *El Progreso*. Volveu a Pontevedra e foi redactor de *La Crónica*, *La República* (1873), *El Avisador* (1881), *La Opinión* (1884) e *Galicia Cómica* (1885). Colaborou no *Álbum de la Caridad* co poema "Á'miña hirman", segundo Carballo Calero: *moi sentimental e de escaso mérito*.

Empregou o pseudónimo de **Fray Zacarías**.

Finou pobre en Pontevedra o 31 de marzo de 1888 aos 57 anos de idade.

## Notas 
## Véxase tamén 
### Bibliografía 
* 
* 
* 
* 
* 
* , José (1899). *El periodismo en Pontevedra* .
*
Emilio Couto

**Emilio Couto Salcedo**, finado en Pontevedra en abril de 1897, foi un xornalista galego.

## Traxectoria 
Dirixiu os periódicos de Pontevedra *La Constancia*, *La Crónica del Magisterio* e *El Anunciador* (1890) e foi redactor de *El Progreso*, *El Derecho*, *La Unión Republicana* e *Crónica de la Asamblea Pedagógica y Exposición Escolar*. Tamén dirixiu en 1880 *El Mercado* de Madrid, periódico de anuncios en cinco idiomas. Finou en Pontevedra en abril de 1897.

## Notas
La Constancia

***La Constancia*** foi o nome de varias publicacións:

****La Constancia***, periódico publicado en Pontevedra en 1856.
****La Constancia***, periódico publicado en Vigo entre 1864.
****La Constancia***, periódico publicado en Rianxo en 1895.
Caixa CAAT

En bioloxía molecular unha **caixa CAAT**, tamén chamada **caixa CCAAT**, é un determinado patrón na secuencia de nucleótidos do ADN eucariótico coa secuencia consenso 3'-GGCCAATCT-5' (no sentido de transcrición na cadea molde do ADN). A caixa CAAT sinala o sitio onde se debe unir un factor de transcrición, e está tipicamente acompañada dunha secuencia consenso conservada. Un destes factores é o CBF (factor de unión á caixa CAAT, *CAAT-box binding factor*). A caixa está situada xeralmente a 75-80 bases *augas arriba* do sitio de inicio da transcrición, pero en promotores de clase II de eucariotas superiores está situado a 50-100 nucleótidos do sitio de inicio da transcrición.

## Transcrición 
Nos xenes que presentan este elemento parece que este é necesario para que o xene se transcriba en cantidade suficiente. A caixa está con frecuencia ausente en xenes que codifican proteínas que se usan en practicamente todas as células. Esta caixa, xunto coa caixa GC, coñécese porque a ela se unen factores de transcrición xeral. As proteínas específicas que cómpren para unirse e activar a caixa CAAT, denomínanse proteínas de unión á caixa CAAT (ou CCAAT) ou factores de unión á caixa CAAT.
Nos animais o factor CBF necesita un alto nivel de conservación da secuencia no motivo CCAAT, e as secuencias que o rodean contribúen á especificidade da unión.

A caixa CAAT está sempre situada *augas arriba* da caixa TATA, e estas dúas secuencias consenso pertencen á rexión promotora reguladora. A expresión xénica plena ocorre cando proteínas activadoras da transcrición se unen a cada módulo da rexión promotora reguladora.

## Distribución 
As caixas CAAT encóntranse con frecuencia en eucariotas, pero non en procariotas. Análises informáticos de 502 rexións promotoras da ARN polimerase II atoparon que un 30% dos promotores contiñan unha secuencia CCAAT (ou ATTGG na cadea complementaria)

## Notas 
## Véxase tamén 
### Outros artigos 
* Caixa TATA
* Caixa de Pribnow
* Caixa GC
* Elemento iniciador
La Constancia (Pontevedra)

***La Constancia*** foi un periódico editado en Pontevedra entre 1856 e 1865.

## Traxectoria 
Subtitulado *Periódico de instrucción primaria, secundario, ciencia, artes y literatura*, apareceu en 1856. Fundado e dirixido por José Sanmartín de Santiago. Os seus redactores eran Luis María Sobrino, Severiano González Regueral, Joaquín Baeza, Antolín Esperón, Evaristo Antonio Mosquera e José Benito Juncal. Logo da morte do director José Sanmartín, en 1860, foi dirixido e redactado por Emilio Couto. Cesou a súa publicación en 1865

Tivo unha segunda época en 1874 co subtítulo *Periódico de noticias, ciencia, artes y literatura*.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
La Crónica del Magisterio

***La Crónica del Magisterio*** foi un periódico editado en Pontevedra entre 1865 e 1866.

## Historia e características 
Subtitulado *Revista quincenal de instrucción pública, Ciencias, Artes y Literatura*, apareceu o 30 de outubro de 1865. Estaba dirixida por Emilio Couto Salcedo, quen era o seu principal redactor. Tiña a intención de converterse no voceiro dos mestres da provincia de Pontevedra. Imprimíase nos obradoiros de José Antonio Antúnez. Cesou a súa publicación o 30 de xaneiro de 1866.

## Véxase tamén 
### Bibliografía 
### Outros artigos 
* Lista de publicacións impresas da provincia de Pontevedra
Caixa GC

En bioloxía molecular, unha **caixa GC** é un patrón específico na secuencia de nucleótidos, que se encontra na rexión promotora dalgúns xenes eucarióticos situada *augas arriba* da caixa TATA e aproximadamente a 110 bases augas arriba do sitio de iniciación da transcrición. Ten a secuencia consenso GGGCGG, que é dependente da posición e independente da orientación.

Unha clase de promotores da ARN polimerase II carecen de caixa TATA e de caixa CCAAT, pero conteñen moitas caixas GC. Nos promotores que non teñen caixa TATA pero teñen moitas caixas GC, os sitios de inicio da transcrición poden ser únicos e específicos (por exemplo no xene do receptor do factor de crecemento neural), ou poden ser múltiples e heteroxéneos (por exemplo, no xene do receptor da insulina). Polo menos debe haber dúas caixas GC para que se produza a transcrición nestes promotores.

## Notas 
## Véxase tamén 
### Outros artigos 
* Caixa TATA
* Caixa CCAAT
* Caixa de Pribnow
* Elemento iniciador
Antolín Esperón

**Antolín Esperón Novás**, nado en Pontevedra o 6 de setembro de 1821 e finado na mesma cidade o 7 de decembro de 1895, foi un avogado, escritor, profesor e xornalista galego.

## Traxectoria 
Licenciado en Dereito pola Universidade de Santiago de Compostela. No Instituto de Pontevedra desempeñou a cátedra de Retórica e Política e Clásicos latinos. Foi fiscal da Delegación de Facenda e síndico do Concello. Trasladouse a Madrid onde exerceu a avogacía e adquiriu fama de orador. Impartiu clases de Literatura e Elocuencia, Historia de España e Dereito penal e Administrativo. Foi Alcalde de Xixón (1851-1852) e Comisario provincial de Albacete.  En 1855 volveu a Pontevedra. En 1859 traballaba como censor, e autorizou a publicación de *La hija del mar* de Rosalía de Castro.

Foi deputado provincial polo distrito de Ponte Caldelas e profesor de francés, catedrático e director do Instituto (1881). No Instituto de Pontevedra pronunciou o seu discurso con motivo do bicentenario da morte de Calderón de la Barca. Pertenceu á Sociedad Económica de Amigos del País de Santiago e foi membro fundador da de Pontevedra. Foi redactor de *Las Musas del Lérez*, *La Distracción*, *El Restaurador*, *La Constancia*, *La Reforma* e *Diario de Pontevedra* e colaborou nas publicacións madrileñas *La Ilustración*, *La Patria*, *El Continental* e *El Heraldo*.

## Obras 
**Defensa de Pontevedra*
**Manifiesto al público de Pontevedra sobre la creación de una Academia de Jurisprudencia* (1842; con Manuel Ángel Couto)
**Impresiones de viaje. Santander y provincias vascongadas* (*Semanario Pintoresco Español*, 1850)

**Memoria descriptiva de la villa de Gijón* (1852)

* *Discurso pronunciado ... con motivo del centenario de Calderón de la Barca*, 1881.

## Homenaxes 
O concello de Pontevedra acordou dedicarlle unha rúa da cidade en 1896.

## Notas 
## Véxase tamén 
### Ligazóns externas 
* Ficha en Autores galegos
Elemento iniciador

Un **elemento iniciador** (Inr), ás veces chamado **motivo iniciador**, é unha secuencia de nucleótidos que funciona como núcleo dun promotor (*core promoter*) de xenes, que actúa de forma similar á caixa de Pribnow (dos procariotas) ou á caixa TATA (dos eucariotas). Presenta a secuencia consenso YYANWYY. De xeito similar á caixa TATA, o elemento iniciador facilita a unión de factores de transcrición como o factor de transcrición II D (TBP).

## Notas 
## Véxase tamén 
### Outros artigos 
* Caixa TATA
* Caixa CCAAT
* Caixa de Pribnow
* Caixa GC
Albino Simán

**Albino Simán Pintos**, nado en Pontevedra en 1868 e finado na mesma cidade o 10 de xullo de 1890, foi un xornalista e escritor galego.

## Traxectoria 
Foi redactor de *El Adelanto* (1882) e *O Galiciano*, colaborou en *El Diario* e *A Fuliada* e foi director de *El Chisme* (1884) e *El Trueno* (1885). Finou en Pontevedra con vinte e un anos.

## Véxase tamén 
### Bibliografía 
* 
*
### Ligazóns externas 
* Álbum de recuerdos a la memoria del joven poeta Albino Simán
Crónica de la Asamblea Pedagógica y Exposición Escolar

***Crónica de la Asamblea Pedagógica y Exposición Escolar*** foi unha revista editada en Pontevedra en 1894.

## Traxectoria 
Subtitulada *Propiedad de la Asociación Pedagógica de Maestros de Pontevedra*, apareceu en 1894. Creada co obxecto de dar conta da Asemblea Pedagóxica celebrada en Pontevedra do 15 ao 18 de agosto de 1894 e da Exposición Escolar correspondente. Estaba dirixida por José Durán Alonso. Foron os seus redactores Sarah Lorenzana, Emilio Couto, José López Otero e José Juncal Verdulla. Entre os colaboradores figuraron Perfecta Castro, Ramón Míguez Cao, Joaquín Poza Cobas e Manuel Paz Varela. Da parte gráfica ocupouse José Peña. Saíron 10 números.

## Notas 
## Véxase tamén 
### Bibliografía 
* 
* 
### Outros artigos 
* Lista de publicacións impresas da provincia de Pontevedra
Caixa de Pribnow

A **caixa de Pribnow** (ou **caixa de Pribnow-Schaller**) é unha secuencia de nucleótidos que forma parte da rexión promotora dos xenes procarióticos, que é esencial para o inicio da transcrición en bacterias. A súa secuencia de seis nucleótidos é *TATAAT*, polo que é rica en timina e adenina (igual que a caixa TATA eucariótica). É unha secuencia idealizada ou consenso, que é a que se encontra con máis frecuencia no gran número de promotores que foron analizados, pero cada promotor en concreto pode variar da secuencia consenso nalgunha posición dos nucleótidos. Tamén se lle chama comunmente a secuencia -10, porque está centrada arredor de 10 pares de bases *augas arriba* do sitio de iniciación da transcrición.

A caixa de Pribnow ten unha función similar á da caixa TATA dos promotores de eucariotas e arqueas: é recoñecida por unha subunidade da ARN polimerase que se une a ela durante a iniciación da transcrición. Esta rexión do ADN é tamén o primeiro lugar onde os pares de bases se separan durante a transcrición procariótica para permitir así o acceso á cadea molde do ADN. A riqueza en AT é importante para permitir máis doadamente esta separación, xa que a adenina e a timina son máis fáciles de separar.

Recibe o seu nome por David Pribnow e Heinz Schaller.==

## Notas 
## Véxase tamén 
### Outros artigos 
* Caixa CAAT
* Caixa GC
* Caixa TATA
* Elemento iniciador
Paperman

***Paperman*** é unha curtametraxe de animación de The Walt Disney Company que foi estreada no 2012.

## Galardóns e nomeamentos 
*Paperman* foi nomeado e gañou o Oscar ó Oscar á mellor curtametraxe animada na 85ª edición dos premios e o Annie á mellor curtametraxe animada na 40ª edición dos Annie.

## Notas 
## Véxase tamén 
### Ligazóns externas 
* Páxina oficial 
* *Paperman* na IMDb 
* *Paperman* en BCDb
M24 Chaffee

O **Light Tank M24** foi un carro de combate lixeiro estadounidense usado durante a última parte da segunda guerra mundial e en conflitos de posguerra como a guerra de Corea e, con Francia, a guerra de Alxeria e a guerra de Indochina. No servizo británico foi coñecido como **Chaffee**, polo xeneral do exército dos Estados Unidos Adna R. Chaffee, Jr., que axudou a desenvolver o uso dos carros de combate nas forzas armadas estadounidenses.
Síndrome de Bartter

A **síndrome de Bartter** é un defecto xenético raro na parte grosa da asa descendente de Henle. Caracterízase por presentar hipopotasemia, alcalose metabólica e presión arterial normal ou baixa. Hai dous tipos diferentes de Síndrome de Bartter: neonatal e clásico. A síndrome de Gitelman é unha doenza moi semellante a esta síndrome, de características dacabalo de ámbolos dous tipos.
O seu nome vén do doutor Frederic Bartter, que xunto co doutor Pacita Pronove describiu por vez primeira a doenza no ano 1960.

## Véxase tamén 
### Outros artigos 
* Síndrome de Gitelman
* Hipopotasemia
* Asa de Henle
### Ligazóns externas 
* Sociedade Española de Nefroloxía .
Andrés Landín

**Andrés Landín**, nado en Nogueira (Meis) en 1846 e finado en Pontevedra o 18 de febreiro de 1910, foi un impresor, xornalista e político galego.

## Traxectoria 
Instalouse en Pontevedra. Foi propietario da imprenta A. Landín (1868-69), que despois se denominou Landín y Compañía (1871) e finalmente A. Landín (1873-1900). No seu obradoiro imprimíronse moitos libros e periódicos como *El Payaso*, *La República Federal* (do que foi redactor), *El Progreso*, *El Orden*, *La Crónica*, *La República* e *Extracto de Literatura*. Fundou e dirixiu *La Luz*, *El Lérez*, *El Diario*, *El Noticiero Gallego* e *Diario de Pontevedra*. Foi un "riestrista" e "monterista" moi destacado. Foi concelleiro e primeiro tenente de alcalde de Pontevedra e vicepresidente da Cámara de Comercio de Pontevedra. Finou en Pontevedra o 18 de febreiro de 1910.

## Vida persoal 
Casou con Dolores Tobío e foi pai de Prudencio Landín Tobío.

## Notas 
## Véxase tamén 
### Bibliografía 
* 
* 
* 
*
La Luz (Pontevedra)

***La Luz*** foi unha revista editada en Pontevedra entre 1874 e 1886.

## Traxectoria 
Subtitulada *Periódico de primera enseñanza*, apareceu o 1 de xullo de 1874. Fundada e dirixida por Andrés Landín. Comezou sendo trimensual, pasou despois a semanal e, por último, terminou saíndo outra vez tres veces ao mes. Constaba de artigos de fondo, comentarios e publicidade. Tiña unha sección oficial, en moitas ocasións seguida dalgún comentario. Despois dunha pequena tempada de inactividade, volveu aparecer unha segunda época a partir do 1 de xullo de 1876 co subtítulo *Revista da instrucción primaria*. Entre os seus redactores figuraron Carlos Rubín, Ramón Fernández, Enrique García e Manuel Martínez. Aínda se publicaba o 20 de febreiro de 1886.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
Title of Record

***Title of Record*** é o segundo álbum da banda estadounidense de rock industrial Filter, publicado o 24 de agosto de 1999 a través do selo Reprise Records.

## Listaxe de cancións
Metrópole ortodoxa grega de Derkoi

A **metrópole de Derkoi** (en grego: *Ἱερὰ Μητρόπολις Δέρκων*) é unha sé ortodoxa da Igrexa de Constantinopla, situada no suburbio de Yesilköy en Istanbul, Turquía. A súa catedral é a de San Parakevi en Therapia (Tarabya). O seu metropolitano é membro do Sínodo Patriarcal.

## Historia 
Aínda que se ten vencellado a orixe da sé á predicación de San André,non é mencionada con anterioridade ao século VIII, aínda que unha crónica pouco clara de Balsamon permite supoñer que foi estabelecida pouco despois do Concilio de Trullo de 692.

O primeiro bispo coñecido, Gregorio, asistiu ao Segundo Concilio de Nicea en 787. Nas crónicas dos concilios baixo Focio atópanse as sinaturas do seu partidario, Neófito, e de Macario, o partidario de San Ignacio. Arredor de 840 a sé era a vixésima dos arcebispados autocéfalos. O seu arcebispo, Xoán, subscribiu unha sentenza sinodal en 997. Balsamon tamén fala doutro prelado que pediu permiso para residir na cidade maior e máis rica de Phileas. Outro foi reprochado no Santo Sínodo polo patriarca Miguel coa ordenación dun bispo nativo de Constantinopla que non alcanzaba a idade canónica, e seica este foi o Xoán presente en 1166 no Concilio de Constantinopla. Outro Gregorio participou noutro concilio en 1193. En 1316 a sé foi dada ao arcebispo de Nymphaion, quen fora privado da propia sé. Lucas era arcebispo en 1329.

En 1466 era rexida directamente polo Patriarca Ecuménico de Constantinopla, e non foi restabelecida até os comezos do século XVII, cando o titular residiu en Therapia no Bósforo. Delcus foi convertida en metrópole en 1655.

En outubro de 1746 foi elevada ao oitavo posto na xerarquía grega. A diocese incluíu 41 vilas nas proximidades de Constantinopla, e ao longo das ribeiras do Mar Negro e do Mar de Mármara, entre elas San Stefano, Makriköy e Büyükdere.

## Episcopoloxio 
*Iakovos Papapaisiou (27 de marzo de 1950 - 1 de marzo de 1977, retirado)
*Konstantinos Charisiadis (15 de marzo de 1977 - 29 de agosto de 2011, nomeado metropolita de Nicea)
*Apostolos Daniilidis (dende o 29 de agosto de 2011)

## Notas 
## Véxase tamén 
### Ligazóns externas 
* Páxina web oficial  .
Nebulosa do Cono

A **Nebulosa do Cono** é unha rexión H II da constelación de Monoceros. Foi descuberta por William Herschel o 26 de decembro de 1785, momento na que a designou coma H V.27 . A nebulosa está situada a uns 830 parsecs ou 2.700 anos luz de distancia respecto da Terra. A Nebulosa do Cono forma parte da nebulosidade ó redor do Cúmulo Árbore de Nadal. A designación de NGC 2264 no New General Catalogue refírese a obxectos e non a nebulosa por separado.

A difusa Nebulosa do Cono, chamada así pola súa forma cónica, atópase na parte sur de NGC 2264, a parte norte vén sendo a magnitude -3,9 do Cúmulo Árbore de Nadal. Á súa vez o conxunto está situado na parte norte de Monoceros, xusto ó norte do punto medio dunha liña *imaxinaria* entre Procyon e Betelgeuse.

A forma do cono vén dunha nebulosa de absorción escura que está composta hidróxeno molecular frío e po en fronte dunha *apagada* nebulosa de emisión que contén hidróxeno ionizado por S Monocerotis, a estrela máis brillante de NGC 2264. Esta nebulosa débil (cun tamaño aparente de 10 minutos de arco) está separada uns sete anos luz respecto da nebulosa escura, e o conxunto de ambas está a 2.700 anos luz de distancia da Terra.

A nebulosa é parte dun complexo moito máis grande de formación de estrelas -o Telescopio Espacial Hubble foi usado para capturar imaxes das estrelas en formación en 1997.

## Notas 
## Véxase tamén 
### Ligazóns externas 
* SEDS information on NGC2264
* Photograph for Astronomy Picture of the Day
* Cone Nebula pictures from ESA-Hubble
* Hubble image of Cone Nebula
Redondeláns Adiante

**Redondeláns Adiante** (*A.D.I.A.N.T.E.*) é unha formación política de carácter municipalista, independente, nacionalista e progresista, que focaliza o seu ámbito de actuación no concello pontevedrés de Redondela. Actualmente atópase integrado no Partido Galeguista. O seu líder é Alejandro Bastos Fernando.

## Historia 
Redondeláns Adiante foi inscrito no rexistro de partidos do Ministerio do Interior de España o 11 de marzo de 2003. Ese mesmo ano alcanzou dous edís nas eleccións municipais de 2003. No ano 2005 o partido pasou a formar parte do Partido Galeguista. Nas eleccións municipais do ano 2007 volveu repetir resultado, mantendo os mesmos dous escanos. Nos comicios de 2011, porén, non conseguiu ningún escano ao obteren só 631 votos e o 6,82%.

A súa sede está en Chapela.

## Notas 
## Véxase tamén 
### Outros artigos 
* Eleccións municipais en Redondela
Arquidiocese ortodoxa romanesa de Arad

A **arquidiocese de Arad** (en romanés: *Arhiepiscopia Aradului*) é unha división eclesiástica ortodoxa da Igrexa ortodoxa romanesa con sé na cidade de Arad, baixo a autoridade da Metrópole de Banat. A súa xurisdición esténdese dende 2009 á totalidade do condado de Arad, aínda que anteriormente abranguía tamén o condado de Hunedoara. O seu actual arcebispo é Timotei Seviciu.

## Historia
A diocese de Arad foi fundada no ano 1706 para acoller aos ortodoxos serbios refuxiados do Imperio Otomán no territorio do Reino de Hungría, controlado daquela pola Casa de Habsburgo. No ano 1690 o bispo Isaia Diacovici obtera do emperador Leopoldo I de Viena os "privilexios de Iliria", que daban liberdade relixiosa e autonomía política aos serbios ortodoxos no territorio baixo administración imperial, facendo que se estabeleceran arredor de 40.000 familias en Banat e Crișana, acompañados de numerosos cregos. O 15 de abril de 1706 o bispo serbio Isaia obtivo do emperador Xosé I a aprobación para a creación do arcebispado.

Na década de 1830, durante o episcopado de Gherasim Raţ, a lingua litúrxica eslava foi substituída gradualmente pola lingua romanesa. Pouco despois, a escola relixiosa serbia foi abolida e substituída por unha escola de lingua romanesa.
Parque natural de Saja-Besaya

O **Parque Natural de Saja-Besaya** atópase en Cantabria e ten importantes extensións de fragas caducifolias.

## Flora 
Extensas fragas de faias, carballo común e carballo albariño. Outras especies salientables son o bidueiro, o acivro e o teixo.

## Fauna 
As especies máis importantes son os grandes mamíferos coma o corzo, o cervo e o lobo. Tamén está presente a lebre europea.

## Véxase tamén 
### Ligazóns externas 
* http://www.turismodecantabria.com/disfrutala/recursos-naturales/25-parque-natural-saja-besaya